**חזון חינוכי RoboSapiens**

"לשפר את איכות החיים דרך החינוך"

**הייעוד שלנו: לשפר את איכות החיים דרך חינוך.**

אנו מאמינים שחינוך איכותי, אישי ומשמעותי הוא הכלי המרכזי לשינוי חברתי עמוק ולקידום אנושי אמיתי. החינוך שאנו מציעים אינו רק רכישת ידע, אלא עיצוב האדם.

**הילד במרכז לא כשליט אלא כנר לרגלינו.**

הילד אצלנו הוא נקודת המוצא, אך לא קובע לבדו.אנו, המבוגרים, מקבלים כל החלטה על פי שאלה אחת: "מהי טובת הילד?"לא טובת המערכת, לא טובת הנוחות אלא אך ורק טובתו, בראש ובראשונה.

**כל אחד יכול ללמוד כל דבר**

ב־ RoboSapiens אין "ילד שלא מסוגל". יש רק ילד שעדיין לא קיבל את הדרך שמתאימה לו.אנו מתאימים את ההוראה לקצב, לסגנון ולייחוד של כל תלמיד ותלמידה.מבחינתנו לכולם יש צרכים מיוחדים, וזו לא בעיה. זו המציאות.

**שילוב? אינטגרציה? לא, פשוט נורמליות חדשה.**

כל הילדים שונים, אז למה להתייחס לשונות כאילו היא חריגה? אנחנו שואפים לתת יחס שווה באהבה, לא באחידות **.**כיתת הלימוד שלנו רואה בכל תלמיד עולם ומלואו: אחד עם משקפיים, אחד על הרצף, אחת עם ידי זהב, אחר שקשה לו לשבת שעה שלמה ההבדלים לא מחייבים התגמשות הם מחייבים הכרה.אנו מבססים את הלמידה על מה שכל אחד יכול להביא, לתרום ולצמוח ממנו.

**שוויון מגדרי גם בטכנולוגיה**

אנחנו פועלים באופן אקטיבי לקירוב בנות לעולמות הטכנולוגיה וההנדסה.חדשנות לא יכולה לפרוח כשחצי מהאוכלוסייה לא מרגישה חלק ממנה.

**טכנולוגיה היא לא האויב אלא המציאות.**אנחנו לא אוסרים ולא מגבילים בכוח, אלא מחנכים לשימוש נבון. בעינינו, האתגר הוא לא להרחיק את הילדים מהמסכים, אלא ללמד אותם להסתכל דרכם באחריות.

**העתיד? הוא כבר פה. בכיתה.**עולם המחר עוד לא הגיע, אבל הילדים שיבנו אותו איתנו היום. ואנחנו פה בשבילם כדי להכין אותם אליו.